**ТЕХНИЧЕСКА СПЕЦИФИКАЦИЯ**

**Предмет на обществена поръчка, наименование на обекта:**

Доставка на нетна активна електрическа енергия по свободно договорени цени и избор на координатор на балансираща група за средно и ниско напрежение за обекти, собственост на Община Русе.

**Пълно описание на обекта на поръчката, включително основни характеристики.**

Настоящата обществена поръчка е с предмет: „Доставка на нетна активна електрическа енергия по свободно договорени цени и избор на координатор на балансираща група за средно и ниско напрежение за обекти, собственост на Община Русе“ по приложен списък на ползватели и е за възлагане на доставка на електрическа енергия в мястото на измерване по свободно договорени цени съгласно чл.92, чл.96а, чл.100, чл. 101, чл. 102 и чл. 103 от Закона за енергетиката (ЗЕ) и Правилата за търговия с електрическа енергия за захранване на ползвателите, посочени в документацията за участие, от мрежа ниско и средно напрежение.

Поръчката касае доставка на електрическа енергия за административни и обществени сгради, за улично осветление, за обекти с измерване консумирана електрическа енергия на страна ниско и средно напрежение.

Доставката на нетна електрическа енергия е за следните самостоятелни разпоредители с бюджетни средства:

* Община Русе, ЕИК 000530632, гр.Русе, пл.Свобода №6;
* Общинско предприятие ОП "Комунални дейности" , ЕИК 0005306320248, гр. Русе, ул. Котовск №4, ет.2;
* ФС "Детски ясли, ДМК, МОО", ЕИК 0005306320126, гр. Русе, ул. Черно море №2;
* ОС Социални дейности, ЕИК 0005306320179, гр.Русе, ул."Алеи Възраждане" №86;
* ОП Спортни имоти, ЕОК 0005306320207, гр. Русе, ул. "Черно море" 2;
* Общински младежки дом, ЕИК 0005306320214, гр.Русе, ул.Райко Даскалов 2А;
* Общински детски център за култура и изкуство, ЕИК 0005306320198, гр.Русе, ул."Околчица" № 9;
* ОП "Управление на общински имоти", ЕИК 0005306320321, гр.Русе, ул."Г.С.Раковски" 13а;
* ОП Русе арт, ЕИК 0005306320317, гр.Русе, пл.Свобода №4;
* ОП " Социално предприятие обществена трапезария, ЕИК 0005306320336, гр.Русе, бул."Липник" №117, Средношколско общежитие- сутерен;
* ОП Паркстрой-Русе, ЕИК 0005306320340, гр. Русе, ул.Котовск №4, ет.1;
* ОП Обреден дом – Русе, ЕИК 0005306320355, гр. Русе, ул. Тома Кърджиев 4;
* Кметство с.Басарбово, ЕИК 0005306320019, ул."Свети свети Кирил и Методий 67;
* Кметство гр.Мартен, ЕИК 0005306320107, гр.Мартен, ул.Христо Смирненски №7;
* Кметство с.Николово, ЕИК 0005306320038, ул."Плиска" №6;
* Кметство с.Ново село, ЕИК 0005306320080, ул. Трети март № 16;
* Кметство с.Просена, ЕИК 0005306320061, ул.Васил левски №27а;
* Кметство с.Сандрово, ЕИК 0005306320076, ул."Хан Аспарух" № 20;
* Кметство с.Семерджиево, ЕИК 0005306320042, ул."Черно море"№7;
* Кметство с.Хотанца, ЕИК 0005306320095, ул. Свети Георги 2
* Кметство с.Червена вода, ЕИК 0005306320023, ул. Г. С. Раковски 69;
* Кметство с.Ястребово, ЕИК 0005306320111, ул. Дунав № 11;
* Кметство с.Тетово, ЕИК 0005306320130, ул. Ген. Столетов №1;
* Кметство с.Бъзън, ЕИК 0005306320302, ул."Бачо Киро" №2а;

Списък на ползвателите е посочен в самостоятелно приложение

**Технически условия за изпълнение на поръчката:**

Изпълнителят на предмета на поръчка е длъжен:

-Да спазва разпоредбите, заложени в Закона за енергетика (ЗЕ) и наредбите към него, както и всички нормативни изисквания, заложени в Правилата за търговия с електрическа енергия (ПТЕЕ).

-Да включи обектите на възложителя в стандартна балансираща група, без възложителя да заплаща такса за участие.

-Да извършва всички необходими действия, така че да осигури изпълнението на настоящия договор и да не бъде отстранен от пазара на балансираща енергия.

-Да извърши доставката на електроенергия с необходимото качество чрез продажба на договореното количество нетна електрическа енергия в мястото на доставка.

-Да уведоми възложителя незабавно при невъзможност или забавяне на изпълнението на задълженията му по този договор.

В качеството на координатор на балансираща група, да осигурява прогнозиране на потреблението на обектите на възложителя и да извършва планиране и договаряне на конкретни количества нетна електрическа енергия, съгласно ПТЕЕ, като:

- Изготвя почасови дневни графици за доставка на електрическа енергия за обектите на възложителя, като графиците следва да съобразяват очаквания часов товар.

- Изпраща почасовите дневни графици за доставка към системата за администриране на пазара на оператора на електроенергийната система, в съответствие с разпоредбите на ПТЕЕ.

- Потвърждава от името на възложителя графиците за доставка в системата за администриране на пазара на оператора на електроенергийната система.

- Осигурява отговорността по балансиране, като урежда отклоненията от заявените количества електроенергия за всеки период на сетълмент в дневните графици за доставка и тяхното заплащане, като всички разходи/приходи по балансирането на обектите на възложителя, са за сметка на изпълнителя. При доставката следва да се доставя електрическа енергия с качество и по ред, съгласно предвиденото в Закона за енергетиката (ЗЕ) и останалите нормативни актове, които уреждат обществените отношения, свързани с доставката на електрическа енергия (в т.ч. наредбите към ЗЕ, Правилата за търговия с електрическа енергия (ПТЕЕ) и Правилата за измерване на количеството електрическа енергия (ПИКЕЕ).

В качеството на „координатор на балансираща група“ изпълнителят следва да поеме отговорността за балансиране, да включи възложителя в пазара на балансираща енергия като участник (непряк член) в стандартна балансираща група, без възложителя да заплаща такса за участие, както и да осигури прогнозиране на потреблението на възложителя, включително администриране на часовите графици за потребление на възложителя. Като „координатор на балансираща група“ изпълнителят няма да начисляват допълнителни суми над предложената цена за излишък и недостиг на енергия.

Изпълнителят трябва да администрира самостоятелно всеки един от разпоредителите с бюджетни средства.

Изпълнителят трябва да издава единна фактура за всеки един от разпоредителите с бюджетни средства (изброени в приложението) , включваща освен цената за консумираната електрическа енергия и всички нормативно определените такси, стойността за мрежови услуги, дължимия акциз и др..

Участникът трябва да декларира в ценовото си предложение че няма да начислява допълнителна такса за участие в балансираща група и няма да начисляват допълнителни суми над предложената цена за излишък и недостиг на енергия.

Изпълнителят трябва да доставя електрическата енергия в срок, с необходимото качество и по местонахождение на обектите на Възложителя, посочени в Приложение №1.

Пълен списък на обектите ще бъде предоставен на Изпълнителя при сключване на договор за доставка.

Изпълнителят следва да извършва енергиен мониторинг със средства за измерване и комуникация.

Изпълнителят ще отговаря за администрирането на часовите графици на потребление на възложителя и отговаря за обмена на информация с ЕСО ЕАД.

В случай на необходимост, в рамките на срока на действие на договора, възложителят може да включва допълнителни обекти, за които ще заплаща консумираната електроенергия по предложената от изпълнителя цена за доставка на един MWh нетна активна електрическа енергия чрез реализиране на „опция за допълнителни доставки“.

**Ориентировъчна стойност на поръчката:**

Ориентировъчна стойност на поръчката 2 875 000 лв. без ДДС в това число:

2 500 000 лв. без ДДС определена на база предходно потребление на възложителя.

375 000 лв. без ДДС като „опция за допълнителни доставки”

Посочената стойност на обществената поръчка е прогнозна, определена на база предходно потребление на възложителя, в която е включена и прогнозната стойност за упражняване на **„опция за допълнителни доставки”**. Реалната стойност на договора може да бъде по-голяма или по-малка от посочената и ще бъде определена според реалното потребление на възложителя за периода на договора.

В цената за доставка на електрическа енергия не се включват нормативно определените такси, цените за мрежови услуги, дължимия акциз и др.

Възложителят си запазва правото на **„опция за допълнителни доставки”**, в размер до 375 000 лв. от прогнозната стойност на поръчката без ДДС, при включване на допълнителни потребители и/или откриване на нови партиди на името на Възложителя, в срока на действие на договора за настоящата обществена поръчка, при условия подробно описани в проекта на договор, чрез сключване на допълнително споразумение към договора.

Наличие и условие за упражняване на опцията: Под **„опция за допълнителни доставки”** следва да се разбира клауза в договора, касаеща възможността да се сключи допълнително споразумение към договора, с което да бъдат обхванати очакванията на възложителя за възлагане на допълнителни доставки на електрическа енергия по новооткрити партиди на възложителя или на допълнителни количества електрическа енергия по съществуващите партиди, в срока на договора. Прогнозната стойност на обществената поръчка включва цената на доставката на нетна активна електрическа енергия, както и прогнозната стойност за упражняване на **„опция за допълнителни доставки”**.

**Наличие и размер на утвърден бюджетен кредит:** лв.

Бюджет на Община Русе

**Oбем на поръчката /при доставки/: бр., л., кг.**

Общ обем на поръчката 23 000МWh нетна активна електрическа енергия, в това число:

20 000МWh нетна активна електрическа енергия определена на база предходно потребление на възложителя.

3 000МWh нетна активна електрическа енергия като „опция за допълнителни доставки”

Количество по договора може да бъде по-малко от посоченото и ще бъде определена според реалното потребление на възложителя за периода на договора.

**Срок за изпълнение:**

Срокът за изпълнение на поръчката е 24 месеца.

**Ограничения при изпълнението на поръчката:**

Възложителят ще отстрани от участие в процедурата лицата, които :

1. Не притежават лицензия за търговия с електрическа енергия и/или за координатор на балансираща група;

2. Предлагат такса за участие в стандартна балансираща група.

3. Начисляват допълнителни суми над предложената цена за излишък и недостиг на енергия.

**Начин за образуване на предлаганата цена**

Цена без ДДС за МWh нетна активна електрическа енергия.

В предложената цена е включена цената на нетна активна електрическа енергия, цената на доставката на електрическата енергия и други разходи, свързани с доставката на електрическата енергия, разходите за балансиране, разходите за прогнозиране на потреблението, разходи по изготвяне и администриране на прогнозни графици (на дневните почасови товарови графици) и всички разходи свързани с изпълнението на поръчката, без в балансиращата група допълнително да се начисляват суми за излишък и недостиг на небалансите.

В цената не се включват нормативно определените такси от Комисията за енергийно и водно регулиране цена за пренос и достъп през/до електроразпределителните мрежи, цена за пренос и достъп през/до електропреносната мрежа, цена „задължение към обществото“, акциз, ДДС и др..

**Начин на плащане**

Изпълнителят ежемесечно издава единна фактура на ползвателите, включваща консумираната активна електрическа енергия за определения месец, отчетена по измервателния уред на съответната измервателна точка по определената в договора единична цена за един МВтч, акциз и определената с решения на КЕВР такса (цена) „задължения към обществото", както и всички мрежови услуги с подробна разбивка съгласно чл. 20 от ПТЕЕ.

Фактурите трябва да бъдат издавани на хартия и в електронен вид по ползватели – разпоредители с бюджетни средства.

Възложителят заплаща на изпълнителя по банков път дължимите суми по фактурите в срок до 30 календарни дни след получаване на фактурата. Не се предвиждат междинни плащания.

**Изисквания за качество:**

Участникът ще доставя електрическа енергия с качество и по ред, съгласно предвиденото в Закона за енергетиката (ЗЕ) и останалите нормативни актове, които уреждат обществените отношения, свързани с доставката на електрическа енергия (в т.ч. наредбите към ЗЕ, Правилата за търговия с електрическа енергия (ПТЕЕ) и Правилата за измерване на количеството електрическа енергия (ПИКЕЕ).